Case ID: 1153598
Sentence 55: Məhkəmə iclasında şahid qismində dindirilən Ağdaş RPŞ-nin CAB-nin əməliyyat müvəkkili, polis baş leytenantı X22 oğlu ifadəsində bildirmişdir ki, 30 noyabr 2019-cu il tarixdə səhər saat 10 radələrində Təqsirləndirilən şəxs Ağdaş şəhəri ərazisində DYPB-nin əməkdaşları tərəfindən idarə etdiyi qırmızı rəngli VAZ-2101 markalı **-DE-*** dövlət qeydiyyat nömrə nişanlı avtomobillə hərəkət edərkən saxlanıldıqdan sonra polis əməkdaşlarının qanuni tələblərinə tabe olmadığından oraya köməyə gələn Ağdaş RPŞ-nin PPXT-nin əməkdaşları tərəfindən saxlanılaraq Ağdaş RPŞ-nə gətirilmiş, bu zaman DYPBnin əməkdaşı Şahid4 tərəfindən RPŞ-nin rəisinə Təqsirləndirilən şəxs narkotik vasitə saxlamasında şübhəli olması barədə raport verilmiş və rəis tərəfindən müvafiq tədbirin keçirilməsi ona həvalə edilmiş, bundan sonra Ağdaş RPŞ-nin növbətçi hissəsində Ağdaş RPŞ-nin CAB-nin əməliyyat müvəkkili, polis leytenantı X5, Ağdaş RPŞ-nə dəvət edilmiş ikinəfər hal şahidlərinin və Müdafiəçi iştirakı ilə saat 11:30-da Təqsirləndirilən şəxs üzərində şəxsi axtarış aparılmış, şəxsi axtarış zamanı Təqsirləndirilən şəxs üzərində olan əşyaları masanın üzərinə qoymaq təklif edilmiş, Təqsirləndirilən şəxs əynində olan qara rəngli şalvarın sağ yan cibindən 01 ədəd içərisində 5 ədəd saqqız olan sellofan kisəni, sol cibindən isə 01 ədəd boş sellofan kisəni və 01 ədəd saqqızı masanın üzərinə qoymuş, həmçinin, Təqsirləndirilən şəxs əynindəki qış gödəkçəsinin sol yan cibindən 04 ədəd 1 manatlıq, 01 ədəd 50 manatlıq pul əskinazını masanın üzərinə qoymuş, həmçinin, şəxsi axtarış zamanı Təqsirləndirilən şəxs əynindəki gödəkçənin sol iç döş cibindən bir ədəd qara rəngli siqaret qutusu aşkar edilmiş, siqaret qutusu açıldıqda içərisində siqaret dənələri aşkar olunmuş, qeyd edilənlərdən başqa Təqsirləndirilən şəxs üzərindən şəxsi axtarış zamanı heç nə aşkar edilməmiş, aşkar olunan əşyalar və pul əskinazlarınınfotoşəkilləri çəkilərək bu barədə protokol tərtib olunmuş, protokol ucadan oxunduqdan sonra o və şəxsi axtarışda iştirak edən digər şəxslər həmin protokolu öz imzaları ilə təsdiq etmiş, Təqsirləndirilən şəxs üzərində aşkar edilmiş əşyalar iş üçün əhəmiyyət kəsb etmədiyindən onun özünə qaytarılmış, daha sonra onun və Sübhan Tağıyevin, hal şahidlərinin, müdafiəçinin və Təqsirləndirilən şəxs iştirakı ilə Ağdaş RPŞ-nə gətirilmiş Təqsirləndirilən şəxs idarə etdiyi qırmızı rəngli VAZ-2101 markalı **-DE-*** dövlət qeydiyyat nömrə nişanlı avtomobilə saat 12:00-da baxış keçirilmiş, baxış zamanı qeyd edilən avtomobildə olan qısaqol qış gödəkçəsinin sağ yan cibindən 01 ədəd gümüşü kağıza bükülmüş büküm, həmçinin avtomobilin qoltuqaltı hissəsindən 01 ədəd sellofan kisə və 01 ədəd başı qırılmış şüşə lampa aşkar olunmuş, 01 ədəd kağız büküm və 01 ədəd sellofan kisə açıldıqda içərisində kəskin iyli narkotik vasitəyə oxşar bitki kütlələri aşkar olunmuş, daha sonra 01 ədəd sellofan kisə və 01 ədəd gümüşü rəngli kağız büküm elektron tərəzidə çəkilmiş,01 ədəd sellofan kisənin çəkisi 7,23 qram, 01 ədəd gümüşü rəngli kağız bükümün çəkisi isə 0,12 qram olmuş, həmçinin, aşkar edilmiş 01 ədəd şüşə lampanın içərisində qara rəngli dənəcəiklər olmuş, 01 ədəd gümüşü rəngli kağız büküm, 01 ədəd sellofan kisə və 01 ədəd şüşə lampa 01 ədəd zərfə qablaşdırıldı, iştirakçılar tərəfindən həmin zərf imzalandıqdan sonra Azərbaycan Respublikası DİN-nin 111 nömrəli möhürü ilə möhürlənmiş, həmçinin, avtomobilə baxış zamanı avtomobildən 01 ədəd mobil telefonun cərəyan naqili, 01 ədəd 100 ABŞ dollarının surəti, 01 ədəd dəftər, 01 ədəd alışqan, 01 ədəd qayçı, 01 ədəd ətir, 03 ədəd Kazbek markalı siqaret dənəsi, fındıq, mandarin və 01 ədəd su şüşəsi aşkar olundu.İş üçün əhəmiyyət kəbs etmədiyindən həmin əşyalar Təqsirləndirilən şəxs qaytarılmış, Təqsirləndirilən şəxs avtomobilindən qeyd edilənlərdən başqa heçnə aşkar olunmamış, aşkar olunan əşyalaların, bükümlərin, şüşə lampanın fotoşəkilləri çəkilərək bu barədə protokol tərtib olunmuş, protokol ucadan oxunduqdan sonra o, və baxışda iştirak edən digər şəxslər həmin protokolu imzaları ilə təsdiq etmişdir.